गांधीनगर। गुजरात में वाहनों पर उच्च सुरक्षा वाले रजिस्ट्रेशन वाले नंबर प्लेट लगाने की अंतिम तिथि 31 मार्च तक बढ़ा दी गई है। परिवहन विभाग के सूत्रों ने यह जानकारी दी। यह तिथि गुरूवार यानी 15 फरवरी को समाप्त हो रही थी। ज्ञातव्य है कि केंद्रीय परिवहन मंत्रालय और सुप्रीम कोर्ट ने वाहनों पर ऐसे नंबर प्लेट लगाने को अनिवार्य बना दिया है। सूत्रों ने बताया कि अब भी राज्य में अनुमानित एक करोड़ से अधिक वाहन ऐसे नंबर प्लेट के बिना हैं जबकि मात्र लगभग सात लाख वाहनों पर ही इन्हें लगाया गया है।